Um miðja síðustu öld var hlutfall kynjanna hins vegar nánast alveg jafnt . Síðan þá hafa karlar verið fleiri en konur á Íslandi og núna allra síðustu ár hefur hlutfall þeirra aukist frekar en hitt , samanber mynd hér fyrir neðan . Árið 2019 er hlutfallið um það bil 100 : 104 körlum í hag . Hlutfall kynjanna á Íslandi 1904 - 2019 . Ef átt er við heiminn allan er aðeins erfiðara að svara spurningunni um þetta tiltekna ár því góðar lýðfræðiupplýsingar svona langt aftur í tímann eru ekki mjög aðgengilegar og auðfundnar . Sem dæmi þá ná upplýsingar á vef Sameinuðu þjóðanna ekki lengra aftur en til 1950 . En ef við gerum ráð fyrir að ekki hafi verið mjög mikill munur á 1944 og 1950 og skoðum tölurnar fyrir það síðara þá var hlutfall kynjanna í heiminum nánast jafnt , konur voru 1.270 milljónir ( 50,08% ) og karlar 1.266 milljónir ( 49,02% ) . Síðustu áratugi hefur þróunin á heimsvísu verið sú sama og á Íslendi , það er að hlutfall karla hefur aðeins aukist og er nú mjög nálægt því að vera 102 karlar á móti hverjum 100 konum . Hvort sem horft er á heiminn í heild eða bara á Ísland þá eru karlar örlítið fleiri en konur . Það eru ákveðnir þættir sem hafa áhrif á hlutfall kynjanna hverju sinni og eru margir þeirra breytilegir bæði í tíma og rúmi . Í fyrsta lagi er það staðreynd að það fæðast fleiri drengir en stúlkur í öllum samfélögum þegar náttúran fær alfarið að ráða og er hlutfallið um það bil 105 : 100 . Þetta forskot karlkynsins jafnast þó smám saman út því það er einnig staðreynd að nánast allstaðar í heiminum eru meiri líkur á að drengir deyi í æsku og einnig lifa karlar að meðaltali styttra en konur . Ef litið er til einstakra samfélaga þá fara aðrir þættir einnig að hafa áhrif svo sem flutningar fólks . Til dæmis eru hátt í 4 karlar á móti hverri konu í Sameinuðu arabísku furstadæmunum þar sem mjög mikið er um innflutt vinnuafl sem fyrst og fremst eru karlar .